बेबादि फिरफिला बिरहोनानै दोनग्रोनायखौ  BPF  दोलोआ UPPL खौ सरखाराव फैनांगौनि थाखाय बरायनाय बायदिखौ नुनो मोनबोदों होनना मिरु आइजो गांखंनि आफादगिरि बिना गयारीया खौरांगिरिफोरनि सिगांआव फोरमायदों । बाक्सानि मुसलपुर, बेलगुरि गामिनि गेलेग्रा फोथाराव आमबारि फ्रायमारि UPPL आइजो गाखंनि बानजायनायाव सुबुं सांग्रांथियारि मेल लानाय जायो। मुसलपुर ब्लक UPPL नि आफादगिरि बापन बसुमतारीनि आफादगिरि मासि लानानै मेल सामलायनायाव गाहाय आलासि महरै बाहागो लादों मिरु UPPL आइजो गांखंनि आफादगिरि बिना गयारी, 24 नं मुसलपुर बियाबनि बिजाथि राकेस ब्रह्म, 23 नं दिहिरा बियाबनि बिजाथि जगदिश रामसियारी लोगोसे मिरु UPPL नि सोद्रोमा बि. बडसा लोगोसे जिल्ला आरो ब्लक नि सोद्रोमा बिथांमोना बाहागो लायो ।